Stuehuset på en gård på Tolstrupvej i Brønderslev er i skrivende stund ved at blive ædt op af flammer. Tagetagen på stuehuset er brændt ned, og de omkring 15 brandfolk kæmper nu mod flammerne i forsøg på at redde stuehusets nederste etage. Brønderslevs beredskab fik alarmen omkring klokken 14:00, og rykkede ud med en ekstra tankvogn fra Løkken. - Der var ikke nogen hjemme, da branden opstod, så vi ved endnu ikke, hvordan den er opstået, oplyser indsatsleder fra beredskabet i Brønderslev, Jens Anker Gere. Det var nogle forbipasserende der opdagede branden og kontaktede beredskabet.

Opsummering:
Stuehuset på en gård på Tolstrupvej i Brønderslev står lige nu i flammer.